Ντέιβιντ Μπλατ

Ο Ντέιβιντ Μάικλ Μπλατ (αγγλικά: David Michael Blatt, εβραϊκά: דיוויד מייקל בלאט‎), (Βοστώνη,  22 Μαΐου 1959) είναι Αμερικανό-Ισραηλινός πρώην προπονητής καλαθοσφαίρισης, πρώην καλαθοσφαιριστής και νυν τεχνικός σύμβουλος στη Μακάμπι Τελ Αβίβ. Έχει υπάρξει προπονητής σε σημαντικές ομάδες του ευρωπαϊκού στερεώματος, ενώ από το καλοκαίρι του 2014 μέχρι τον Ιανουάριο του 2016, προπονούσε τους Κλίβελαντ Καβαλίερς, με τους οποίους έφθασε μέχρι τον τελικό του NBA.  

Θεωρείται ένας από τους πιο επιτυχημένους Αμερικανούς προπονητές οι οποίοι πέρασαν από το ευρωπαϊκό μπάσκετ, έχοντας κατακτήσει μεταξύ άλλων, μια φορά την Ευρωλίγκα (2014), μια φορά το Eurocup (2018) καθώς και τρία μετάλλια σε διεθνές επίπεδο (Ευρωμπάσκετ και Ολυμπιακοί Αγώνες). Τη σεζόν 2018-19 υπήρξε προπονητής του Ολυμπιακού. 

 Αθλητική σταδιοδρομία 
Ο Ντέιβιντ Μπλατ μεγάλωσε στο Φρέιμινγκχαμ της Μασσαχουσέτης. Φοίτησε στο πανεπιστήμιο του Πρίνστον από το 1977 ως το 1981, όπου αγωνίστηκε στην ομάδα μπάσκετ του κολεγίου. Από το 1981 ως το 1993, αγωνίστηκε ως επαγγελματίας καλαθοσφαιριστής στο Ισραήλ, αρχικά στην Μακάμπι Χάιφα και στην συνέχεια στις Χάποελ Ιερουσαλήμ, Μακάμπι Νετάνια, Ελιτζούρ Νετάνια, Χαποέλ Γκαλίλ Ελιόν, Ιρόνι Ναχαρίγια και Μακάμπι Χαντέρα.David Blatt: From Framingham to coach of NBA's Cavaliers

 Προπονητική σταδιοδρομία 
Μετά την απόσυρσή του από το μπάσκετ ως επαγγελματίας καλαθοσφαιριστής, ανέλαβε ως βοηθός προπονητή στη Χάποελ Γκαλίλ Ελιόν την σεζόν 1993-94, αλλά στα μέσα της περιόδου έγινε πρώτος προπονητής.

Από το 1996 μέχρι το 2001, υπήρξε βοηθός προπονητή στα εθνικά αντιπροσωπευτικά συγκροτήματα του Ισραήλ, αρχικά στους νέους και στην συνέχεια στην ανδρική ομάδα.

Το 1999, ανέλαβε χρέη βοηθού του Πίνι Γκέρσον στην Μακάμπι Τελ Αβίβ,Pini Gershon, coach and showman η οποία κατέκτησε το νταμπλ στο Ισραήλ και έφθασε μέχρι τον τελικό της Ευρωλίγκας, όπου ηττήθηκε με 73-67 από τον Παναθηναϊκό, αλλά την επόμενη χρονιά πήρε τη ρεβάνς κερδίζοντας στον τελικό τους "πράσινους" με 81-67.Maccabi - Panathinaikos AC | FIBA SuproLeague (2001)

Το 2001, ο Μπλατ ανέλαβε ως πρώτος προπονητής στην ομάδα της Μακάμπι, κατακτώντας δύο νταμπλ μέχρι το 2003, όταν και επανήλθε στην θέση του βοηθού. Το 2004, κάθισε για έναν χρόνο στον πάγκο της εθνικής ομάδας του Ισραήλ, ενώ παράλληλα προπονούσε την ρωσική Ντιναμό Αγ. Πετρούπολης, κατακτώντας το EuroChallenge,RUSSIA: ST PETERSBURG SALUTED BACK HOME ενώ αναδείχθηκε κορυφαίος προπονητής του ρωσικού πρωταθλήματος.

Το καλοκαίρι του 2005, υπέγραψε στην ιταλική Μπένετον Τρεβίζο, όπου παρέμεινε για δύο σεζόν και κατέκτησε ένα πρωτάθλημα και ένα κύπελλο Ιταλίας. Παράλληλα, ανέλαβε την εθνική ομάδα της Ρωσίας, με την οποία κατέκτησε το χρυσό μετάλλιο στο Ευρωμπάσκετ της Ισπανίας, το 2007 και το χάλκινο μετάλλιο στο Ευρωμπάσκετ της Λιθουανίας το 2011. Επίσης, υπό την καθοδήγηση του, η ρωσική ομάδα κατέκτησε το χάλκινο μετάλλιο και στους Ολυμπιακούς Αγώνες του 2012.In his first year on the job, head coach David Blatt reinstates Russia as a European basketball powerhouse

Επόμενοι σταθμοί της καριέρας του υπήρξαν η τουρκική Εφές Πίλσεν και η ρωσική Ντιναμό Μόσχας,Efes Pilsen, head coach David Blatt split upRussian NT Coach David Blatt Signs with Dinamo Moscow πριν συμφωνήσει με την ομάδα του Άρη Θεσσαλονίκης για το δεύτερο μισό της σεζόν 2009-10.Aris makes David Blatt head coach

Το καλοκαίρι του 2010, επέστρεψε στην Μακάμπι Τελ Αβίβ,David Blatt inks three-year contract with Maccabi όπου παρέμεινε για τέσσερις χρονιές, κατακτώντας τρία πρωταθλήματα και τέσσερα κύπελλα Ισραήλ, όπως και την Ευρωλίγκα της σεζόν 2013-2014,Maccabi Electra Tel Aviv is the new king of Europe! ενώ είχε φτάσει ως τον τελικό της ίδιας διοργάνωσης το 2010-11, χάνοντας το τρόπαιο από τον Παναθηναϊκό.Maccabi Electra Tel Aviv vs. Panathinaikos Athens - Game

ΝΒΑ
Στις 20 Ιουνίου 2014, ο Μπλατ υπέγραψε στους Κλίβελαντ Καβαλίερς, ενώ την ίδια περίοδο ανακηρύχθηκε προπονητής της χρονιάς στην Ευρωλίγκα.David Blatt voted Alexander Gomelskiy Coach of the Year Κατά την σεζόν 2014-15, η ομάδα του Κλίβελαντ είχε ρεκόρ 53 νικών και 29 ηττών και κέρδισε τον τίτλο της ανατολικής περιφέρειας για πρώτη φορά μετά την σεζόν 2006-07,LeBron James comes home, brings Cavaliers closer to first NBA title  γεγονός για το οποίο τον κάλεσε προσωπικά ο πρωθυπουργός του Ισραήλ, Μπενιαμίν Νετανιάχου, για να τον συγχαρεί.Israeli Prime Minister Benjamin Netanyahu to David Blatt: "All of Israel is behind the Cavaliers" Παρ' όλα αυτά, η ομάδα των Καβαλίερς ηττήθηκε στην σειρά των τελικών από από τους Γκόλντεν Στέιτ Γουόριορς με 4-2.Golden State Warriors crowned NBA champions after easing past tired Cavs

Ο Μπλατ ξεκίνησε και την επόμενη χρονιά στο Κλίβελαντ, αλλά μετά από 30 νίκες και 11 ήττες, απολύθηκε στις 22 Ιανουαρίου 2016, λόγω του ότι δεν ταίριαζε με το επιτελείο τής ομάδας, σύμφωνα με τον γενικό αρχηγό των Καβαλίερς, Ντέιβιντ Γκρίφιν.David Blatt fired as Cavaliers coach; Tyronn Lue to take over team

Επιστροφή στην Ευρώπη
 Νταρουσάφακα ΣΚ 
Την 1 Ιουνίου 2016, ο Μπλατ επέστρεψε στην Ευρώπη, υπογράφοντας στην τουρκική Νταρουσάφακα ΣΚ.Darussafaka names former Euroleague champ Blatt new head coach Τον Απρίλιο του 2018 κατέκτησε το Γιούροκαπ με την τούρκικη ομάδα και έγινε μόλις ο δεύτερος προπονητής που έχει κατακτήσει την Ευρωλίγκα και το Γιούροκαπ.

 Ολυμπιακός Πειραιώς 
Από τις 27 Ιουνίου του 2018, μέχρι τις 6 Οκτωβρίου 2019 ήταν προπονητής του Ολυμπιακού Πειραιώς, χωρίς να κατακτήσει κάποιο τίτλο.

 Τεχνικός Σύμβουλος 
Τον Δεκέμβριο του 2019, προσλήφθηκε ως τεχνικός σύμβουλος των Νιου Γιορκ Νικς του ΝΒΑ. Στις 15 Απριλίου 2020, αποτέλεσε παρελθόν από την ομάδα, λόγω των αλλαγών που επέφερε η απομάκρυνση του πρώην προέδρου Στιβ Μιλς.

Στις 15 Ιουνίου 2022, η Mακάμπι Τελ Αβίβ ανακοίνωσε και επίσημα την επιστροφή του στο ρόλο του ειδικού συμβούλου της ομάδας.

 Προσωπική ζωή 
Ο Ντέιβιντ Μπλατ είναι παντρεμένος από το 1991 με την πρώην καλαθοσφαιρίστρια Κινέρετ Μπλατ και έχουν τέσσερα παιδιά, τρεις κόρες και ένα γιο που είναι καλαθοσφαιριστής. Στις 19 Αυγούστου 2019, ο Μπλατ ανακοίνωσε, μέσω επιστολής, ότι διαγνώστηκε με Πρωτοπαθή Προϊούσα Πολλαπλή Σκλήρυνση. Η γνωστοποίηση του προβλήματος υγείας που αντιμετωπίζει ο Ντέιβιντ Μπλατ είχε ως επακόλουθο πολλά μηνύματα συμπαράστασης από φορείς του ευρωπαϊκού μπάσκετ.

Τίτλοι και διακρίσεις
Σε συλλογικό επίπεδο

 Ως προπονητής 
Ευρωλίγκα: 2014
 6x Πρωταθλητής Ισραήλ: 2002, 2003, 2011, 2012, 2014
 5x Κυπελλούχος Ισραήλ: 2002, 2003, 2011, 2012, 2013, 2014
EuroChallenge: 2005
 Πρωταθλητής Ιταλίας: 2006
 Κυπελλούχος Ιταλίας: 2007
Πρωταθλητής Αδριατικής Λίγκας: 2012
Πρωταθλητής Ανατολικής Περιφέρειας ΝΒΑ: 2015
 Eurocup: (2018)

 Ως βοηθός προπονητή 

 Ευρωλίγκα: 2004
 Σουπρολίγκα: 2001
 4x Πρωταθλητής Ισραήλ: 1993, 1999, 2000, 2001
 3x Κυπελλούχος Ισραήλ: 1999, 2000, 2001

 Σε εθνικό επίπεδο 
Χρυσό Μετάλλιο Ευρωμπάσκετ: 2007
Χάλκινο Μετάλλιο Ευρωμπάσκετ: 2011
Χάλκινο Μετάλλιο Ολυμπιακών Αγώνων: 2012

Σε ατομικό επίπεδο
 Προπονητής της χρονιάς για την Ευρωλίγκα: 2014
 4x Προπονητής της χρονιάς για το πρωτάθλημα Ισραήλ: 1996, 2002, 2011, 2014
 Προπονητής της χρονιάς για το πρωτάθλημα Ρωσίας: 2005
Βραβείο της Φιλίας της Ρωσικής Ομοσπονδίας
 2x Προπονητής του μήνα Ανατολικής Περιφέρειας ΝΒΑ: Μάρτιος 2015,Cavs' Blatt named NBA Eastern Conference Coach of Month Οκτώβριος/Νοέμβριος 2015David Blatt Named Eastern Conference Coach of the Month  WINS AWARD FOR SECOND TIME OF NBA COACHING CAREER

Παραπομπές

 Εξωτερικοί σύνδεσμοι 

 BLATT, DAVID - Welcome to EUROLEAGUE BASKETBALL
 David Blatt NBA & ABA Basketball Coaching Record
 Ντέιβιντ Μπλατ: Ο Αμερικανός που έκανε καριέρα στην Ευρώπη και έλαμψε στην εθνική Ρωσίας - contra.gr 

Κατηγορία:Αμερικανοί καλαθοσφαιριστές
Κατηγορία:Ισραηλινοί καλαθοσφαιριστές
Κατηγορία:Αμερικανοί προπονητές καλαθοσφαίρισης
Κατηγορία:Ισραηλινοί προπονητές καλαθοσφαίρισης
Κατηγορία:Καλαθοσφαιριστές Χάποελ Ιερουσαλήμ
Κατηγορία:Καλαθοσφαιριστές Ιρόνι Ναχαρίγια
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ισραηλινών συλλόγων
Κατηγορία:Προπονητές καλαθοσφαίρισης Άρη Θεσσαλονίκης
Κατηγορία:Προπονητές καλαθοσφαίρισης ισραηλινών συλλόγων‎
Κατηγορία:Προπονητές καλαθοσφαίρισης ιταλικών συλλόγων‎
Κατηγορία:Προπονητές καλαθοσφαίρισης ρωσικών συλλόγων
Κατηγορία:Προπονητές καλαθοσφαίρισης τουρκικών συλλόγων‎
Κατηγορία:Προπονητές καλαθοσφαίρισης Εθνικής Ρωσίας‎
Κατηγορία:Προπονητές καλαθοσφαίρισης Ολυμπιακού Πειραιώς
Κατηγορία:Προπονητές καλαθοσφαίρισης αμερικανικών συλλόγων
Κατηγορία:Προπονητές νικητές Ευρωλίγκα
Κατηγορία:Προπονητές νικητές Ευρωμπάσκετ
Κατηγορία:Προπονητές καλαθοσφαίρισης Μακάμπι Τελ Αβίβ
Κατηγορία:Ισραηλινοί Εβραίοι
Κατηγορία:Προπονητές καλαθοσφαίρισης Παλακανέστρο Τρεβίζο